# gwenneg
## Brezhoneg
### Etimologiezh

    Diwar an anv-gwan gwenn.
    Meneget er C'hatolikon (guennec).

### Anv-kadarn

gwenneg /ˈɡwɛnːek/ /ˈɡɥɛnːek/ gourel (furm vihanaat gwennegig, liester gwenneien, gwenneion)
* (Dispredet) Pezh moneiz e metal gwenn a dalvez ugentvedenn al lur pe bemp santim
** Hag e tiskouezas e zaou wenneg. — (Fañch an Uhel, Kontadennoù ar Bobl/1, Al Liamm, 1984, p. 155.)
** — Pemp skoed, allas ha n'am eus ket pemp gwenneg ! — (Fañch an Uhel, Kontadennoù ar Bobl/3, Al Liamm, 1988, p. 85.)
** Evit un aluzen bihan, ur gwenneg roet d'an iliz, ho peus en neñv un teñzaour a gant gwenneg. — (Fañch an Uhel, Kontadennoù ar Bobl/4, Al Liamm, 1989, p. 104.)
** — Pegement da neud ? eme ur marc'hadour. — Daou skoed ha daou wenneg. — (Fañch an Uhel, Kontadennoù ar Bobl/5, Al Liamm, 1994, p. 47.)
** — Pevar real, ôtrou : dek gwenneg pep-hini. — (Fañch al Lae, Bilzig, Kemper, 1925, p. 126.)
* Arc'hant, un tamm arc'hant
** [...]; penôs, hep dispign gwenneg, prena eur vouchenn bara gwenn war dôl ar stal; [...]. — (Fañch al Lae, Bilzig, Kemper, 1925, p. 38.)
** — [...]; ni hon devoa madou serret war hon leuriou, ha n'hon devoa kont ebet da renti anê, na gwenneg ebet da baean diwarne, [...] ? — (Erwan ar Moal, Pipi Gonto, Kemper, 1925, p. 182.)
** Pa'm-bez ur gwenneg bennag e talc'han tost dezo. — (Jules Gros, Le trésor du breton parlé Troisième Partie, 1974, p. 192.)
* gwenneg ebet
** Te n'az-pez gwenneg ebed kammed pa vez da dro da baeañ. — (Jules Gros, Le trésor du breton parlé Troisième Partie, 1974, p. 192.)
** Ha hi n'he-devez gwenneg ebed kammed digand ar penn-mezo louz-se. — (Jules Gros, Le trésor du breton parlé Troisième Partie, 1974, p. 286.)

#### Gerioù heñvelster

* blank

#### Deveradoù

* gwennegad
* gwennegig

#### Gerioù kevrennek

* gwenneg-a-chañs : gwerzh-butun

#### Troioù-lavar

* bezañ distagellet evit e bemp gwenneg : bezañ distagellet-mat
* na gaout daou wenneg da deuler d'ar c'hi : bezañ paour
* na gaout tra nemet evit e wenneg : rankout paeañ pep tra
* na vezañ kollet e bemp gwenneg, na vezañ laeret e bemp gwenneg : na goll e amzer, bezañ spletus e labour
* paeañ un dra bennak gwenneg evit gwenneg : paeañ rik

#### Troiennoù keñveriañ

* bezañ sart evel pemp gwenneg, bezañ seder evel pemp gwenneg : bezañ laouen-tre, didrabas

#### Troidigezhioù

* galleg : argent
* galleg : sou , sol (ancienne monnaie)